ছত্তিশগড়ে বিশালাকার চিমনি ভেঙে মৃত ৪, বহু শ্রমিকের মৃত্যুর আশঙ্কা

ছত্তিশগড়: ভয়াবহ দুর্ঘটনা। ছত্তিশগড়ের (Chhattisgarh) ইস্পাত কারখানায় (Steel factory) ভেঙে পড়ল চিমনি (Chimney Collapses) । এখনও পর্যন্ত চারজনের মৃত্যুর খবর পাওয়া গিয়েছে। এখনও পর্যন্ত পাওয়া খবর অনুযায়ী চার জনের মৃত্যুর খবর পাওয়া গেছে। বহু শ্রমিক ভিতরে আটকা পড়েছেন। বহু শ্রমিকের মৃত্যুর আশঙ্কা করা হচ্ছে। দুজনকে আহত অবস্থায় উদ্ধার করে হাসপাতালে ভর্তি করা হয়েছে।

জানা গেছে, কারখানাটি ছত্তিশগড়ের মুঙ্গেলিতে। বৃহস্পতিবার বিকেলের দিকে আচমকায় ভেঙে পড়ে বিশালাকার চিমনি। সেই সময় বহু শ্রমিক কাজ করছিলেন।

মুঙ্গেলির (Mungeli) জেলাশাসক রাহুল দেও ইস্পাত কারখানায় চিমনি ভেঙে পড়েছে। আহত এক শ্রমিককে উদ্ধার করে হাসপাতালে ভর্তি করানো হয়েছে। পুলিশ এবং স্থানীয় প্রশাসন ঘটনাস্থলে রয়েছে। উদ্ধারকাজ চলছে। মনে হচ্ছে অনেকে ভিতরে আটকে পড়েছেন’।

আরও পড়ুন: অসমের অবৈধ খনিতে এখনও আটকে ৯ শ্রমিক, উদ্ধারে নৌসেনার প্রশিক্ষিত বাহিনী

মুঙ্গেলির পুলিশ সুপার ভোজরাম প্যাটেল জানিয়েছেন, ইস্পাত কারখানায় লোহার তৈরি গম্বুজাকৃতি চিমনি ভেঙে পড়েছে। তাকে সিলো বলা হয়। কারখানার জিনিসপত্র ওই লোহার কাঠামোর ভিতরে মজুত করে রাখা হত। সেই সিলো ভেঙে পড়ায় কাছাকাছি যে শ্রমিকেরা কাজ করছিলেন, তাঁরা চাপা পড়ে যান। দুজন গুরুতর আহত। তাদের হাসপাতালে ভর্তি করা হয়েছে। দুর্ঘটনার সময় কমপক্ষে ৩০ জন শ্রমিক কাজ করছিলেন। প্রায় ৩০ জন শ্রমিক কাজ করছিলেন বলে জানা গেছে।

ছত্তিশগড়ের প্রাক্তন মুখ্যমন্ত্রী ভূপেশ বাঘেল এক্স হ্যান্ডেলে মৃত শ্রমিকদের উদ্দেশে শোকজ্ঞাপন করেছেন। আগতদের দ্রুত আরোগ্য কামনা করেছেন।

দেখুন অন্য খবর-